**Referat af bestyrelsesmøde den 25-01-2021**

Til stede: Mathilde, Misha, Klaus, Brian, Anja, Dorthe og Rie

**Får**
Vi har hentet et får hjem i dag i ladcyklen der er blevet jagtet for 2 dage siden af en løs hund og som har været halt siden. Fåret kunne ikke følge med flokken længere. Den humper, men det ser ok ud. Den har fået foder og vand. Den skal kun være hjemme i nogle uger til den er ok igen.
By og havn sætter flere skilte op omkring at der skal være hunde i snor.
Der har været en del journalister der har henvendt sig omkring hvor meget det har forstyrret dyrene med de nye mange besøgende. Vi har udtalt at vi syntes det er super fint med de mange mennesker på Tippen, men vi selvfølelig er lidt kede af de løse hunde inde hos fårene og at de bliver fodret lidt rigeligt af alle de besøgende.
Vi er blevet enige om at lave et nyt skilt der skriver hvilke ting man godt må fodre med (gulerødder og æbler), men ikke med andre ting.

**Skybrudsplanen Valby**
Vi har været i dialog med dem der laver den nye skybrudsplan der kommer til at gå ned under Valbyparken (25 meter under) og som kommer til at bygge en pumpestation. Det betyder at der i 3 år bliver afspærret mellem os og Tippen. Der kommer en sti der kommer til at gå langs Stark så vi stadig kan komme ud på Tippen men det kan godt være det bliver meget tung trafik. De starter i 2023. Vi har været med til det borger møde der har været, vi har indgivet høringssvar til kommunen og vi har været i dialog med Hofor. Formålet med rørledningen er at sikre overløb fra spillevand ud i havet.

**By og Havn**
Der kommer måske nogle husvilde barakker på Tippen folden har vi fået af vide af By og Havn, Dorthe tager kontakt til nogle i kommunen og hører hvad der kommer til at ske og om der er en tidshorisont.
Rie har ikke hørt fra Troels omkring sommerfold og rykker ham for det.

**Kaniner**
Louise, Dorthe og Klaus har holdt kanin møde. Louise er blevet sat mere ind i tingene og der kommer nye skilte hvor der står ”her er ingen kanin” så vi ikke får alle de henvendelser omkring tomme bure. Louise laver nye partskontrakter. Der bliver lavet ekstra nøgler så der kommer et ekstra set som Dorthe kommer til at have. Alle nye kanin ejer skal ind i kaningruppen så de kommer med på holdsport og ser kaninkontrakten.

**Nøgler**
Når vi nu alligevel får lavet nye nøgler, skal der også laves nøgler til skovbrynsfolden og til gitteret i rytterstuen.

**Loftrum**
Christina Jung og Klaus har sørget for der er kommet styr på alle loftsrum, der er kommet nye (meget fine) navneskilte og tal på alle rum. Desuden har Klaus sørget for lys i de rum de manglede, så nu kan man virkelig se på loftet. Der mangler stadig lidt samlemuffer med det er ved at være der.

**Jævnført frost**
Det bliver rigtig koldt igen her til weekenden så vi skal lige have en god rutine omkring hvordan der bliver lukket for vandet så slangerne ikke fryser når det bliver meget koldt. Det betyder at vinduet skal være lukket på Pumpen. På gården behøver vi ikke længere at være så opmærksomme på at vandet fryser fordi Klaus og Brian har lavet varme omkring vandhanen.
Klaus og Helene er i gang med at lave nye slowfeeder med de blå tønder.

**Udstyr**
Sadlerne er blevet gennemgået af Misha og Anja og der er blevet lagt ca. 20 sadler til side som vi enten ikke har brug for eller som vi syntes er for gamle. Vi har forsøgt at give nogle af dem væk til en anden rideskole der også var udsat for tyveri men de har ikke vendt tilbage. Så nu skal vi have fundet ud af om der er nogen andre steder, der også trænger til nogle nye sadler eller om vi kan finde et sted de kan være uden at være i vejen. For de fylder rigtig meget der hvor de er nu. Klaus forsøger at finde plads under spærene på loftet.
Der ligger en del ting inde i rytterstuen der er blevet sorteret fra og som skal køres på genbrugspladsen.

**Covid-19**
Vi må lige minde om at man ikke skal være i stalden eller i rytterstuen når man ikke har part. Dette skyldes jo desværre de stramme covid restriktioner. Det betyder at man gerne må være på BD men man må kun gå ind i rytterstuen hvis man skal på toilettet eller koge vand.

**Hestene**
Lille P skal have endnu mere hø og halm
Sjarmi skal have forsko, det går fint med ham
Dyrlægen syntes ikke der var grund til at vi gjorde mere ved Speedys øje og næsebor. Smeden syntes heller ikke at Speedy skulle have sko på lige nu fordi de har så bløde hove.
Rie og Misha skriver ud på vagt siden for at høre om der er nogle af vagterne der mangler part.
VI har lukket for ventelisten for børn uden for 2450 pånær hvis børnene er under 35 kg. Og kan ride de små.

**Dagsgrupperne**
Vi har fået oprettet nogle af grupperne men ikke dem alle. Mathilde vil gerne lave de sidste. De fungerer godt og det ser ud som om der bliver muget bedre.
Vi har indført sanktioner nu hvis man ikke muger på sin partsdag. Det betyder man i en uge ikke må ride på sine part dag/e og at man i 2 uger skal muge 3 trillebøre per partsdag.

**Pumpefolden**
Vi vil meget gerne have sand ud på Pumpefolden i skuret. Der står en bobkat i skraldeskuret, Dorthe finder ud af om det er en vi må låne. Ellers kan det godt blive et større arbejde. Dorthe skal også spørge på Karens Minde om vi må have plads til vores fårladcykel i en af deres overdækket skur.
Vi vil gerne køre noget mere halm ud på pumpen og stille det bagerst i skuret så de kan stå og æde af det. Klaus og Brian finder en løsning. Vi bestiller 4 baller halm og 3 baller wrap til Pumpen.
VI køber en masse karabinhager så at vi lettere kan sætte hønet op på hegnet.

**Arrangementer**
Vi aflyser fastelavn idet der stadig er forsamlingsforbud.